[bookmark: _Hlk165528666]Z A P I S N I K
44. sjednice Vijeća Mjesnog odbora Volovčica
održane dana 12. studenoga 2024. godine (utorak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: ---
GOST: Zvone Sesar iz Udruge „MNT Volovčica2019.“
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 5 od 5 članova/ica Vijeća, što znači da Vijeće može pravovaljano odlučivati te otvara 44. sjednicu Vijeća Mjesnog odbora.
Vijeće je jednoglasno verificiralo tekst Zapisnika 43. sjednice Vijeća održane dana 22. listopada 2024. godine.
Na prijedlog predsjednice, Vijeće jednoglasno utvrđuje dopunjeni

D N E V N I   R E D

1. Plan malih komunalnih akcija Mjesnog odbora Volovčica za 2025. godinu
2. Korištenje prostora MO Volovčica
3. Aktualna komunalna problematika
4. Razno: izvješća, pitanja i prijedlozi.
Ad1) Plan malih komunalnih akcija Mjesnog odbora Volovčica za 2025. godinu
Temeljem provedene rasprave Vijeće Mjesnog odbora Volovčica jednoglasno donosi 

Plan malih komunalnih akcija
Mjesnog odbora Volovčica za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Volovčica, a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 19.000,00 eura.
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2025.
AD2) Korištenje prostora MO Volovčica
Temeljem provedene rasprave Vijeće Mjesnog odbora Volovčica jednoglasno donosi 

Z a k lj u č a k   1.
o korištenju prostora

Vijeće Mjesnog odbora Volovčica odobrava jednokratnog korištenja dvorane od 72m2, čajne kuhinje i sanitarnog čvora u prostoru mjesne samouprave Volovčica, Kriška 20, Samardžić Andrei iz Zagreba, Kriška 103  30.11.2024. godine u terminu od 12.00 do 20.00 sati, a sukladno odredbama Zaključka o prostorima mjesne samouprave. 
Ad3) Aktualna komunalna problematika
Temeljem provedene rasprave po upitu sugrađanke M. Mihaljević o lakšem pristupu Šetalištu Ranka Marinkovića iz Racinove ulice, Vijeće Mjesnog odbora Volovčica jednoglasno donosi

Z a k lj u č a k   1.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet 
-ishodi rješenje za spuštanje rubnika nogostupa na neparnoj strani Racinove ulice kraj k.br. 1b i kraj k.br. 1 te na parnoj strani Racinove ulice kraj k.br. 8 (k.č. 2679/1 i k.č. 2682/9 k.o. Peščenica) radi lakšeg pristupa osobama s invaliditetom, roditeljima s malom djecom, biciklistima i drugim sugrađanima šetalištu Ranka Marinkovića.

Temeljem ponovljene prijave građana i provedene rasprave o problematici nepropisno zaustavljenih i parkiranih vozila na zelenoj površini uz Dječje igralište u  Kolarovoj ulici između k.br. 16 i k.br. 18 (k.č. 2662/93 k.o. Peščenica), a nastavno na zaključak sa 41. sjednice Vijeća od 29.08.2024. godine, Vijeće Mjesnog odbora Volovčica jednoglasno donosi 




Z a k lj u č a k  2.
o rješavanju komunalne problematike

[bookmark: _GoBack]Vijeće Mjesnog odbora Volovčica ponavlja traženje pojačanog nadzora nepropisno zaustavljenih i parkiranih vozila u Kolarovoj ulici u blizini k.br. 16 i k.br. 18 (k.č. 2662/93 k.o. Peščenica).

Ad4) Razno 

S predstavnikom Udruge „MNT Volovčica 2019.“, gospodinom Zvonom Sesarom dogovorena suradnja Udruge i Vijeća Mjesnog odbora Volovčica kroz Plan potreba za 2025. godinu.
Predsjednica je izvijestila vijećnike o zaprimljenoj obavijesti Gradskog ureda za mjesnu samoupravu, promet, civilnu zaštitu i sigurnost vezanoj za obilježavanje parkirališnih mjesta na parkiralištu u Kosorovoj ulici k.br. 1-23 i na parkiralištu između Zapoljske ulice k.br. 6 i Kosorove ulice k.br. 23. Donesena su rješenja za implementaciju izvedbenih prometnih elaborata na predmetnim lokacijama i rješenja su na realizaciju upućena prema Zagrebačkom holdingu – podružnici "Zagrebačke ceste".
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 10.12.2024. godine s početkom u 18,00 sati.
Dovršeno u 19:15 sati.
Zapisnik vodila:
Iva Jelačić
KLASA: 024-08/24-003/2220
URBROJ: 251-13-11-11/008-24-3
Zagreb, 12. studenog 2024.
Predsjednica
Vijeća Mjesnog odbora Volovčica
Iva Jelačić
